armvectores/hy_wikipedia_2023 huggingface dataset:
Բիլայն

«Բիլայն» (նաև` Beeline, մինչև 2005 թվականը՝ «Բի Լայն GSM»), Վիմպելկոմ ընկերության ապրանքանիշը, որի ներքո դուստր կազմակերպությունները տրամադրում են հեռահաղորդակցության ծառայություններ (առաջին հերթին՝ բջջային կապի ծառայություն) Ռուսաստանում («Вымпел-Коммуникации» ընկերություն) և ԱՊՀ երկրներում։ Մասնավորապես, այս ապրանքանիշի ներքո մատուցվում են բջջային (GSM, UMTS և LTE) և ֆիքսված կապի, լարային (FTTB) և անլար (Wi-Fi, «Բիլայն WiFi») գերարագ ինտերնետի հասանելիության ծառայություններ, IP հեռուստատեսություն («Բիլայնի տնային թվային հեռուստատեսություն» և «Բջջային հեռուստատեսություն»)։
«ՎիմպելԿոմ» ընկերությունը հիմնադրվել է 1992 թվականին, իսկ պաշտոնապես գրանցվել է նույն տարվա սեպտեմբերի 15-ին։ Այդ օրը համարվում է «ՎիմպելԿոմ» ընկերության ծննդյան օրը (գործում է «Բիլայն» ապրանքանիշի ներքո)։ Ընկերության գլխամասը տեղեկայված է Մոսկվայում։


== Վարկանիշ ==
«Interbrand»-ի տվյալներով մինչև 2011 թվականը «Բիլայն»-ը ռուսական ամենաթանկ ապրանքանիշն էր։ Այն ռուսական երկու ապրանքանիշներից մեկն է («ՄՏՍ-ի» հետ միասին), որն ընդգրկված է համաշխարհային 100 խոշորագույն ապրանքանիշների ցանկում, և զբաղեցնում է 72-րդ տեղը։ Այդ ցանկը կազմվել է 2009 թվականի ապրիլին բրիտանական «Financial Times» ամսագրի կողմից։ 2009 թվականին եվրոպական բրենդների («European Brand Institute»-ի համաձայն) վարկանիշային ցուցակում «Բիլայն»-ը զբաղեցրել է 39-րդ հորիզոնականը։
2011 թվականի գարնանը «Բիլայն»-ը դուրս է մնացել աշխարհի 100 ամենաթանկ բրենդների ցանկից (ըստ «Millward Brown»-ի)՝ Ռուսաստանում երկրորդ տեղը զիջելով «Սբերբանկին»։ Մեկնաբանելով արդյունքները՝ ընկերությունը այդ հանգամանքը պատճառաբանում է այն փաստով, որ 2009-2010 թվականներին էականորեն կրճատվել են բրենդի առաջխաղացման ծախսերը և գովազդային բյուջեն։
«Sostav»-ի գովազդատուի վարկանիշի համաձայն՝ «Բիլայն»-ը ներառված է ռադիոտեղորոշիչների և արտաքին գովազդի տեղորոշման լավագույն հնգյակում։


== Ծանոթագրություններ ==


== Արտաքին հղումներ ==
Պաշտոնական կայք Archived 2021-07-09 at the Wayback Machine.
«Բիլայն»-ի տարեկան հաշվետվություններ(չաշխատող հղում)
Դոլժոկ (այլ կիրառումներ)

Դոլժոկ, կարող է վերաբերել՝

Դոլժոկ - ավան, Ուկրաինայի Վիննիցայի մարզի Տրոստյանեցի շրջանում
Դոլժոկ - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Դոլժոկ - գյուղ, Ուկրաինայի Չեռնովցիի մարզի Նովոսելիցայի շրջանում
Դոլժոկ - գյուղ, Ուկրաինայի Պոլտավայի մարզի Զենկովի շրջանում
Դոլժոկ - գյուղ, Ուկրաինայի Վիննիցայի մարզի Յամպոլի շրջանում
Դոլժոկ - գյուղ, Ուկրաինայի Վիննիցայի մարզի Նեմիրովի շրջանում
Դոլժոկ - գյուղ, Ուկրաինայի Վիննիցայի մարզի Շառգորոդի շրջանում
Դոլժոկ - գյուղ, Ուկրաինայի Վիննիցայի մարզի Պոգրեբիշչեի շրջանում
Մստիսլավ Ռոստրոպովիչի պուրակ

Մստիսլավ Ռոստրոպովիչի պուրակ (ռուս.՝ Сквер Мстислава Ростроповича), պուրակ Մոսկվայի կենտրոնում, Ելիսեևի և Բրյուսի նրբանցքների խաչմերուկում։


== Անվան ստուգաբանություն ==
Պուրակը երկար ժամանակ անվանում չուներ, և 2017 թվականի փետրվարին, ՌԴ կառավարության որոշմամբ, նրան շնորհվեց մեծանուն թավջութակահար, դաշնակահար և դիրիժոր, ԽՍՀՄ ժողովրդական արտիստ Մստիսլավ Ռոստրոպովիչի անունը։ Բրյուսի նրբանցքը խորհրդային տարիներին հայտնի էր որպես ստեղծագործական մտավորականության բնակության վայր. նրբանցքի՝ պուրակին հարևան տներում բնակարաններ էին ստանում դերասաններն ու երաժիշտները, այստեղ է գտնվում Մոսկվայի կոմպոզիտորների տունը։
Այս շենքը կառուցվել էր հատուկ կոմպոզիտորների և Մոսկվայի Կոնսերվատորիայի պրոֆեսորների համար։ Այս տանն ապրել են նաև Դմիտրի Կաբալևսկին, Արամ Խաչատրյանը, Դմիտրի Շոստակովիչը, Լեոնիդ Կոգանը, Սվյատոսլավ Ռիխտերը։


== Նկարագրություն ==
Թեև պուրակն անվանումը ստացել է 2017 թվականին, այդ ժամանակ այնտեղ արդեն գտնվում էր քանդակագործ  Ալեքսանդր Ռուկավիշնիկովի հեղինակած Մստիսլավ Ռոստրոպովիչի հուշարձանը, որը բացվել էր 2012 թվականին։ Հուշարձանը գտնվում է պուրակի սկզբնամասում, դեմքով ուղղված է դեպի Վերափոխման կիրճի Հարության տաճարը։
Բացի այդ, պուրակում առկա են նաև 1990-ական թվականների մի քանդակ և մի քանի նստարան։ Պուրակը խնամված է, ամբողջովին շրջափակված է թուջե ցանկապատով։


== Պատկերասրահ ==


== Ծանոթագրություններ ==
Հին Ուրգենչ

Հին Ուրգենչ, Գուրգանչ, Զուրջանիա, ֆեոդալական Խորեզմի մայրաքաղաքը (ավերակները՝ Թուրքմենստան ԽՍՀ Կունյա–Ուրգենչ ավանի մոտ)։ Հիմնադրման ժամանակը պարզաբանված չէ։ Գրավոր աղբյուրներում հիշատակվում է 10-րդ դարից, երբ այն եղել է Հյուսիսային խորեզմի մայրաքաղաքը և առևտրաարհեստագործական խոշոր կենտրոն։ 10-րդ դարի վերջին Ու․ դարձել է խորեզմի միացյալ թագավորության մայրաքաղաքը։ 1221 թվականին քաղաքը գրավել և ավերել են մոնղոլները։ 1224 թվականին մտել է Ջուչի խանի տիրույթների մեջ և շուտով վերականգնվել։ 13-րդ դարի կեսին մտել է Ոսկե հորդայի կազմի մեջ։ 14-րդ դարի կեսին Խորեզմն ազատագրվել է Ոսկե հորդայի տիրապետությունից, և Հին Ուրգենչը վերստին դարձել է նրա մայրաքաղաքը։ 1388 թվականին այն ոչնչացրել է Լենկթեմուրը։ 1391 թվականին մասամբ վերականգնվել է։ 13-րդ դարին վերածվել է ավերակների։ Հին Ուրգենչում պահպանվել են միջնադարյան դամբարաններ, մզկիթներ, այլ շենքերի մնացորդներ։
Օլիվիե Բլանշար

Օլիվիե Ժան Բլանշար ( անգլ.՝ Olivier Jean Blanchard, ծնվել է՝ դեկտեմբերի 27, 1948(1948-12-27), Ամյեն), ֆրանսիացի տնտեսագետ, Գլխավոր տնտեսագետ և Արժույթի միջազգային հիմնադրամի (ԱՄՀ) հետազոտությունների ղեկավար 2008 թվականից մինչև 2015 թվականի սեպտեմբերի 8-ը։
Մասաչուսեթսի տեխնոլոգիական ինստիտուտի գիտությունների թեկնածու է 1977 թվականից։ Աշխատել է Հարվարդի համալսարանում 1977-1983 թվականներին և Մասաչուսեթսի տեխնոլոգիական ինստիտուտում 1983 թվականից, պրոֆեսոր է նույն ինստիտուտում 1985 թվականից։
ԱՄՀ-ից թոշակի անցնելուց հետո նա տեղափոխվել է Պետերսոնի Համաշխարհային տնտեսագիտության ինստիտուտ (Վաշինգտոն)։ Ըստ իր հայացքների՝ նա դասվում է որպես «նոր քեյնսական»։
Մոնրեալի Քվեբեկի համալսարանի պատվավոր դոկտորի կոչում է ստացել 2004 թվականին։ Արվեստների և գիտությունների ամերիկյան ակադեմիայի անդամ  է 1990 թվականից։


== Հիմնական ստեղծագործութուններ ==
Бланшар О., Фишер, Стэнли Лекции по макроэкономике = Lectures on macroeconomics — М.: Изд. дом «Дело» РАНХиГС, 2014. — 680 с. — ISBN 978-5-7749-0829-5
Бланшар О. Макроэкономика = Macroeconomics — М.: Изд. дом Высшая школа экономики|ВШЭ, 2015. — 671 с. — ISBN 978-5-7598-1242-5
«Традиционная интерпретация макроэкономических флуктуаций» (A Traditional Interpretation of Macroeconomic Fluctuations, 1989)
«Экономическая теория пост-коммунистического перехода» (The Economics of Post-Сommunist transition, 1997)


== Ծանոթագրություններ ==


== Հղումներ ==
Բլանշարի էջը Մասաչուսեթսի տեխնոլոգիական ինստիտուտի կայքումArchived 2008-11-04 at the Wayback Machine.
(8572) Նիջո

(8572) Նիջո (անգլ.՝ Nijo), աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 19-ին Յանա Տիխայի և Միլոշ Տիխիի կողմից Կլետում։
Միջին հեռավորությունը Արեգակից կազմում է 2,212857 ա. մ., առավելագույնը մոտենում է 1,7998 ա. մ. հեռավորության վրա և հեռանում 2,6259 ա. մ.։ Արեգակի շուրջ մեկ ամբողջական պտույտ է կատարում 1202,34 երկրային օրվա ընթացքում, իր ուղեծրով շարժվելով միջինում 0,299415 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8572) Նիջո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիժ գետ

Չիժ (ռուս.՝ Чиж-река), գետ Ռուսաստանում, հոսում է Կարելական ինքնավար հանրապետությունում և Արխանգելսկի մարզում։ Թափվում է Սպիտակ ծով։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Օնեժսկի ծովախորշ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 02020001412102000007259
Հիդրոլոգիական ուսումնասիրությունների կոդը - 102000725
Ավազանի կոդը - 02.02.00.014
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոնֆորտե դե Լեմոս (քաղաք)

Մոնֆորտե դե Լեմոսա (իսպ.՝ Monforte de Lemos), քաղաք և համայնք Իսպանիայում, մտնում է Լուգոյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Տերրա-դե-Լեմոս շրջանի կազմի մեջ։ Տարածքը՝ 199,5 կմ2։ Բնակչությունը՝ 19638 (2010 թվականին)։ Վարչական կենտրոնից հեռավորությունը՝ 62 կմ։
Քաղաքի հովանավորն է հանդիսանում Նուեստրա Սենյորա-դե-Մոնտսերրատը։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2007-06-25 at the Wayback Machine.
Web oficial del Ayuntamiento de Monforte de Lemos Archived 2007-06-25 at the Wayback Machine.
Terra de Lemos
Museo del Ferrocarril de Galicia, ubicado en Monforte Archived 2008-03-02 at the Wayback Machine.
Historia de Monforte
Ribeira Sacra
Չամուրլու

Անվան այլ կիրառումների համար տե՛ս՝ Չամուրլու (այլ կիրառումներ)Չամուրլու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կոլխիցին

Կոլխիցին՝ տրոպոլոնային շարքի ալկալոիդ, կոլխիցինային ալկալոիդների (հոմոմորֆիններ) շարքի հիմնական ներկայացուցիչ։


== Կոլխիցինի ստացում բույսերից ==
Կոլխիցինը անջատվում է Մելանտազգիների (Melanthiaceae) ընտանիքի  Colchicum, Merendera և Gloriosa  ցեղերի բույսերից։
Կոլխիցինի ստացման ամենատարածված աղբյուրը Շնդեղ աշնանայինն է (Colchicum autumnale L.)։


== Կոլխիցինի կենսասինթեզ ==
Բույսերում կոլխիցինի կենսասինթեզը ընթանում է մորֆինանային ալկալոիդների կենսասինթեզի նմանությամբ՝ ֆենիլալանինից և թիրոզինից՝  հոմոմորֆինանդիենոնների միջանկյալ ստացմամբ։


== Կոլխիցինի կիրառությունը բույսերի պոլիպլոիդ ձևերի ստացման համար ==
Հայտնի մուտածին է։ Ունի ուժեղ արտահայտված հակամիտոտիկ հատկություններ, որը պայմանավորված է կոլխիցինի՝ տուբուլինի սպիտակուցներին միանալու հատկությամբ։ Տուբուլինը առաջացնում է միկրոխողովակներ, որոնք մասնակցում են բջջի բաժանման մետաֆազի փուլի ժամանակ քրոմոսոմների տարամիտման գործընթացին։ Կիրառվում է (կոլխամինի՝ կոլխիցինի դիացետիլացված ածանցյալի հետ միասին) բույսերի պոլիպլոիդ ձևերի ստացման  և կարիոտիպացման համար։
Բույսերի կոլխիցինով մշակման արդյունքում հիմնականում ստացվում է միքսոպլոիդ առանձնյակներ։ Հազվադեպ ստացվում են պերեկլինալ և սեկտորիալ քիմեռներ, սակայն միքսոպլոիդ բույսերի անհատական զարգացման ընթացքում քիմեռայնությունը փոխվում է և ավելի հաճախ հանդիպում են պերեկլինալ քիմեռներ։
1970-ականներից կոլխիցինը կիրառվում է ֆալենոփսիսի և այլ խոլորձազգիների սելեկցիայի համար։


== Բժշկական կիրառություն ==

Կոլխիցինը օգտագործվում է հոդատապի բուժման (ցավի թուլացման համար) և ամիլոիդոզի պրոֆիլակտիկայի համար միջերկրածովյան հիվանդության ընթացքում։


=== Օգտագործման ձևեր և դեղաչափ ===
Ներքին ընդունման համար։ Հոդատապի սուր նոպաներ և բորբոքային պրոցեսներ․ 1ին  օր՝ 1  մգ օրը երեք անգամ (առավոտյան, կեսօրին և երեկոյան), 2-րդ և 3-րդ օրերին՝ 1 մգ օրը երկու անգամ (առավոտյան և երեկոյան), 4-րդ և մնացած օրերին՝ 1 մգ (երեկոյան)։ Օրական առավելագույն դեղաչափը կազմում է 6 մգ։ Հոդատապի նոպաների պրոֆիլակտիկայի համար 1 մգ երեկոյան՝ 3 ամսվա ընթացքում։ Պարբերական հիվանդության ընթացքում՝ ամիլոիդոզով բարդացման դեպքում կիրառվում է երկար ժամանակահատվածում՝ 5 տարի և ավելի, օրական 1-1,5 մգ դեղաչափով։
Կոլխիցինը միանում է բջիջների միկրոխողովակների տուբուլինի հետ և որպես արդյունք միկրոխողովակները քայքայվում են՝ նպաստելով քրոմոսոմային մուտացիաների առաջացմանը։


== Ծանոթագրություններ ==


== Գրականություն ==
Колхициновые алкалоиды // Большая химическая энциклопедия. — Т. 2. — М: «Советская Энциклопедия», 1990.


== Հղումներ ==
Шайтанов Н. Ф. О действии кольхицина на животный организм: (Материал для токсикологии и фармакологии): Диссертация на степень доктора медицины. — СПб.: тип. В. В. Нусвальта, 1869. — 65 с.
Սալաջուր

Սալաջուր, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Խոտոլի

Խոտոլի (ռուս.՝ Хотоли), գյուղ Ռուսաստանի, Նովգորոդի մարզի Կրեստեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չելավո Մեցանա

Չելավո Մեցանա (ֆր.՝ Celavo-Mezzana), լուծարված կանտոն Ֆրանսիայում, որը մտել է Կորսիկա մարզի Հարավային Կորսիկայի գավառում։ Հանդիսացել է Այաչչո շրջանը։
Չելավո Մեցանայում հաշվվել է 10 կոմունաներ, որոնցից գլխավորը եղել է Բոկոնյանոն։ 2015 թվականին կոմունաները մտան Գրանովա Պրունելի կանտոնի կազմի մեջ։


== Կանտոնի կոմունաներ ==

Համայնքի INSEE կոդ՝ 2A06։


== Բնակչություն ==
Համայնքի բնակչությունը 2008 թվականին կազմում էր 8 103 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Բնակչության թիվը գավառում INSEE կայքում
Վորզոգորի

Վորզոգորի (ռուս.՝ Ворзогоры), գյուղ Ռուսաստանի Արխանգելսկի մարզի Օբեժսկի շրջանի կազմում։
Բնակչությունը 2010 թվականին գրանցված տվյալներով կազմում էր 110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օբեդնիկ Յու

Օբեդնիկ Յու (ռուս.՝ Обедник-Ю), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Կույա գետի աջ ափին՝ 114 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000084510
Կոդը ըստ հիդրոլոգիական հետազոտության (ՌԴ) — 103008451
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Անդրե Չելիշիր

Անդրե Չալիշիր (շվեդերեն՝ André Calisir, հունիսի 13, 1990(1990-06-13), Ստոկհոլմ), հայ ֆուտբոլիստ, շվեդական «Գյոտեբորգ» ակումբի և Հայաստանի հավաքականի պաշտպան։


== Կենսագրություն ==


=== Ակումբային կարիերա ===
Շվեդիայի առաջնությունում իր նորամուտը նշել է 2010 թվականի մայիսի 9-ին՝ «Էրեբրու» ակումբի դեմ խաղում, որի 59-րդ րոպեին փոխարինել է Յուսիֆ Արուբային։ 2011 թվականի մրցաշրջանի ընթացքում վարձավճարով տեղափոխվել է երկրորդ դիվիզիոնի «Յոնչյոպինգս Սյոդրա» ակումբ։ Վարձավճարային պայմանագրի ժամկետի ավարտից հետո ակումբի հետ կնքել է լիարժեք պայմանագիր։ 2015 թվականին «Յոնչյոպինգսը» դարձել է երկրորդ դիվիզիոնի հաղթող և անցել բարձրագույն լիգա։ 2017 թվականի մրցաշրջանի արդյունքում թիմը վերադարձել է երկրորդ լիգա՝ զիջելով փլեյ-օֆֆի խաղերում, իսկ Անդրե Չալիշիրը հեռացել է ակումբից և տեղափոխվել «Գյոտեբորգ»։


=== Կարիերան հավաքականում ===
Իր ֆուտբոլային կարիերայի սկզբում Անդրե Չալիշիրը հանդես է եկել Շվեդիայի մինչև 19 տարեկանների հավաքականում։
2018 թվականի մայիսին առաջին  անգամ հրավիրվել է Հայաստանի հավաքական՝ մասնակցելու Մալթայի և Մոլդովայի հավաքականների դեմ ընկերական խաղին։ Հունիսի 4-ին կատարել է իր նորամուտը հավաքականում՝ մասնակցելով Մոլդովայի հավաքականի դեմ ողջ խաղին։


== Անձնական կյանք ==
Չելիշիրի հայրը ազգությամբ ասորի է, ով ծնվել է Թուրքիայում, իսկ մայրը հայ է։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Ֆուտբոլիստի էջը FootballFacts.ru կայքում
Ֆուտբոլիստի էջը Sports.ru կայքում
Գորեպատովո

Գորեպատովո (ռուս.՝ Горепатово), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեյլ էն Մաաս

Պեյլ էն Մաաս (հոլ.՝ Peel en Maas ), համայնք Նիդերլանդների Լիմբուրխ մարզում։ Տարածքը 161,3 կմ² է, բնակչությունը՝ 43.230 (2011 թ.)։ Մեկ շնչի տարեկան միջին եկամուտը - եվրո է։
Աշիշա դու Տոկանտինս

Աշիշա դու Տոկանտինս (պորտ.՝ Axixá do Tocantins), համայնք Բրազիլիայում՝ Տոկանտինսի նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 7 974 մարդ՝ 2006 թվականի տվյալներով։ Գրավում է 150,214 կմ2 տարածք։ Բնակչության խտությունը՝ 53,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 13 052 962,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1 560,43 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,571 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Աշիշա դու Տոկանտինսի մասին
Դիմկա (գյուղ, Գլիբոկայայի շրջան)

Դիմկա (ուկրաիներեն՝ Димка), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Դիմկա գյուղում բնակվում էր 1 855 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Samsung Galaxy S9/S9+

Samsung Galaxy S9 և Samsung Galaxy S9+ (կրճատ՝  S9 և S9+), Galaxy S սերիայի իններորդ սերնդի անդրոիդ սմարթֆոն, թողարկված է Samsung Electronics ընկերության կողմից։ Թողարկվել է 2018 թվականի փետրվարի 25-ին, Բարսելոնայում, MWC ցուցահանդեսում։  Samsung Galaxy S8 և S8+ հաջորդը։
Galaxy  S9 և S9+ սմարթֆոնները ունեն գրեթե նույն հատկանիշները, ինչ Galaxy S8-ը, նույն չափի էկրան, նույն հարաբրակցությամբ 18/9: S8-ի մատնահետքի սկաները տեղադրված է տեսախցիկի կողքին, իսկ արդեն S9-ի մատնահետքի սկաները  գտնվում է անմիջապես տեսախցիկի ներքևում։ Հեռախոսը քննադատների կողմից ընդհանուր առմամբ արժանացել է դրական կարծիքների, հիմնականում շեշտվել են բարելավված տեսախցիկը, մատնահետքի սկաների ավելի հարմար դիրքը։


== Տեխնիկական տվյալներ ==


=== Սարքավորման դրույթը ===
Galaxy S9 և S9+ դիմացից գրեթե նույն են ինչ S8 և S8+։ Երկուսնել ունեն 1440p Super AMOLED էկրան, 18.5:9 հարաբերակցությամբ, S9 էկրանը 5,8 դյուրմ է, իսկ S9+ 6,2 դյուրմ։ Բոլոր երկրներում (բացառությամբ ԱՄՆ-ի, Կանադայի, Չինաստանի, Հոնկոնգի, Ճապոնիայի և Լատինական Ամերիկայի), S9 և  S9+ թողարկվել են Samsung Exynos 9810 պրոցեսորով, իսկ ԱՄՆ-ում, Չինաստանում, Կանադայում, Հոնկոնգում, Ճապոնիայում ևԼատինական Ամերիկյաում թողարկվել է Qualcomm Snapdragon 845։
S9  ունի 4 ԳԲ օպերատիվ հիշողություն (RAM), իսկ S9+ 6 ԳԲ։ Երկու տարբերակներն էլ թսղարկվել են 64, 128 և 256 գիգաբայթ մշտական հիշողության տարբերակով, բայց նաև ունեն microSD հիշողության քարտի հնարավորություն, բարձրացնելով մինչև 400 ԳԲ։
Galaxy S9-ի մարտկոցի հզորությունը կազմում է 3000 միլիամպեր, իսկ S9+ 3500 միլիամպեր։
Երկուսնել սմարթֆոններ էլ հագեցած են Dolby Atmos  ձայնային աջակցությամբ։
Սմարթֆոնների  տեսախցիկները բարելավվել են։ S9+ ունի երկու հետին տեսախցիկ, ինչպես Galaxy Note 8-ը, իսկ S9 մեկ տեսախցիկ։ Երկու սմարթֆոններն էլ նկարահանում են 4K և  720p վիդեո։  S9 տեսախցիկը 12 մեգապիքսել է, իսկ  S9+ երկու  տեսախցիկը 12 մեգապիքսել։


=== Ծրագրային ապահովում ===
S9 և S9+ աշխատում են Անդրոիդ օպերացիոն համակարգի 8.0 Oreo տարբերակով և Samsung Experience 9.0-ով։


== Ծանոթագրություններ ==


== Արտաքին հղումներ ==
Պաշտոնական կայք
Ուսպենկա (գյուղ, Օնուֆրիևի շրջան)

Անվան այլ կիրառումների համար տե՛ս՝ ՈւսպենկաՈւսպենկա (ուկրաիներեն՝ Успенка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Ուսպենկա գյուղում բնակվում էր 1 329 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օտիլո

Օտիլո  (իտալերեն՝ Ottiglio), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 694 մարդ (2008)։ Բնակչության խտությունը՝ 48 մարդ/կմ²։ Տարածքը կազմում է 14 կմ²։ Փոստային ինդեքս՝ 15038։ Հեռախոսային կոդ՝ 0142։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գրաչյով (Կրասնի Սուլինի շրջան)

Գրաչյով (ռուս.՝ Грачёв), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Միխայիլովսկի գյուղական համայնքի կազմի մեջ։
Էլիզաբեթ Բութ

Էլիզաբեթ Բուտ (անգլ.՝ Elizabeth Boott, ամբողջական անունը  Elizabeth «Lizzie» Otis Lyman Boott, ապրիլի 13, 1846(1846-04-13), Բոստոն, ԱՄՆ - մարտի 22, 1888(1888-03-22), Ֆլորենցիա), ամերիկացի նկարչուհի (19-րդ դար)։


== Կենսագրություն ==
Ծնվել է 1846 թվականի փետրվարի 13-ին Բոստոնում՝ դասական երաժշտության կոմպոզիտորի՝ Ֆրենսիս Բութի և նրա կնոջ՝ Էլիզաբեթ Լիմանի ընտանիքում։ Երբ աղջիկը դառնում է 18 ամսական, մահանում է մայրը։
Էլիզաբեթը կրթվում է հոր կողմից Իտալիայում, ապա նրանք 1865 թվականին վերադառնում են Բոստոն։ 1869 թվականին նա ընդունվում է ամերիկացի նկարիչ Վիլյամ Հանտի կանանց նկարչական դպրոցը։ Երեք  տարի անընդմեջ (1876—1878) սովորել է Փարիզից ոչ հեռու Թոմ Կուտյուրի մոտ։ Հոր հետ 1879 թվականի ամառը Էլիզաբեթն անցկացրել է ֆրանսիացի նկարիչ Ֆրենկ Դյուվենեկի մոտ ։
Էլիզաբեթ Բութը կազմակերպել է մի քանի ցուցահանդեսներ։ Նրա առաջին անձնական ցուցահանդեսը անցկացվել է Բոստոնի պատկերասրահում (J. Eastman Chase’s Gallery) 1882 թվականին։
1886 թվականի մարտի 25-ին Էլիզաբեթը Փարիզում ամուսնացել է Դյուվենեկի հետ։ Ամուսնությունից հետո նրանք ապրել են ֆլորենցիայում Կաստելինի վիլայում նրա հոր հետ։ Նրանց որդին՝ Ֆրենկ Բութ Դյուվենեկը (1886—1985), դարձել է ինժեներ և ամուսնացել Ջոզեֆինա Ուիտնիի՝ ամերիկացի հարուստ մտածողի հետ։
Մահացել է պնևմոնիայից 1888 թվականի մարտի 22-ին Փարիզում, որտեղ գտնվում էր ընտանիքի հետ։ Թաղված է Ֆլորենցիայում (Cimitero թEvangelico degli գերեզմանոցում)։  

Որոշ աշխատանքներ
		
		
		


== Ծանոթագրություններ ==


== Հղումներ ==
Elizabeth Otis Lyman Boott Duveneck (1846—1888)
Վոլգայի հիդրոէլեկտրակայան (այլ կիրառումներ)

Վոլգայի հիդրոէլեկտրակայան, կարող է վերաբերել՝

Վոլգայի հիդրոէլեկտրակայան - աշխարհի խոշորագույն հէկերից Վոլգա գետի վրա, Սամարայից դեպի հյուսիս
Վոլգայի հիդրոէլեկտրակայան - աշխարհի խոշորագույն հէկերից Վոլգա գետի վրա, Վոլգոգրադից հյուսիս
Սնամեջ եկեղեցի

Սնամեջ եկեղեցի (խորվաթերեն՝ Šuplja crkva), 11-րդ դարում ռոմանական ոճով կառուցված, ներկայումս կիսավեր խորվաթական եկեղեցի, որը պատկանել է Հռոմի կաթոլիկ եկեղեցուն։ Սկզբնապես կոչվել է Սուրբ Պետրոսի և Մովսեսի բազիլիկ, կառուցվել է ավելի հին՝ 6-րդ դարի բյուզանդական մատուռի հիմքի վրա՝ հինհռոմեական Դալմաթիա մարզի մայրաքաղաքի՝ Սալոնայի ավերակների մերձակայքում։ Ներկայումս հնավայրի մի մասն է հանդիսանում։
Եկեղեցին դասվել է 11-րդ դարում Սոլինում խորվաթների կառուցած Սուրբ Ստեփանոս և Սուրբ Մարիամ եկեղեցիների շարքին և  հիշարժան է նաև նրանով, որ այստեղ է կատարվել Խորվաթիայի արքա Դեմետրիուս Զվոնիմիրի թագադրման արարողությունը։ Կառույցն ունեցել է 26 մետր երկարությամբ և 13 մետր լայնությամբ երեք աբսիդ, որոնք միմյանցից անջատված են եղել սյուներով։ Նարտեքսը (նախասրահը, գավիթը) գտնվել է արևմտյան մուտքի մոտ, իսկ հարավային կողմում եղել է սրածայր գմբեթ, որի մի փոքր մասն է պահպանվել։ Ըստ ավանդազրույցի՝ նարտեքսում ամփոփված է եղել խորվաթ արքաներից մեկի սարկոֆագը։ 


== Պատկերասրահ ==

		


== Ծանոթագրություններ ==


== Գրականություն ==
Pavličević Dragutin (2007)։ Povijest Hrvatske (Croatian)։ Zagreb: Naklada Pavičić։ ISBN 978-953-6308-71-2 


== Արտաքին հղումներ ==
Images of Hollow Church
Hollow Church on Solin's website
Մետաղագործների ռազմական փառքի թանգարան (Նիժնի Տագիլ)

Մետաղագործների ռազմական փառքի թանգարան (ռուս.՝  Музей боевой славы металлургов), Երկրորդ համաշխարհային պատերազմին տագիլցիների մասնակցությանն ու Մեծ հաղթանակին նվիրված փոքր թանգարան Նիժնի Տագիլ քաղաքում։ Գտնվում է Նիժնի Տագիլի Տագիլստրոյևսկի շրջանում՝ Մետաղագործների փողոցի 1/1 հասցեում։ Թանգարանը «Նիժնի Տագիլի մետաղագործական կոմբինատ» թանգարան-ցուցահանդեսային կենտրոնի հետ միասին համարվում է «Եվրազ Նիժնի Տագիլի մետաղագործական կոմբինատ» թանգարանային-ցուցահանդեսային կենտրոնի մաս։


== Նկարագրություն ==
Թանգարանը գտնվում է «Զինվոր-մետաղագործների հուշահամալիր» պիլոնի ներսում, որը գտնվում է Մետաղագործների մարտական ​​փառքի  հրապարակում՝ Մետաղագործների մշակույթի պալատի տարածքում՝ մուտքը՝ Մետաղագործների փողոցից։ Թանգարանի շենքը կառուցվել է խորհրդային մոնումենտալիզմի ոճով և իրենից ներկայացնում է մեծ զանգվածային ուղղանկյուն աշտարակ, որի պատերը բոլոր կողմերից պատված են թուջե հուշատախտակներով, որոնց վրա գրված են զոհված զինվորներ-մետաղագործների անունները։ Շենքի անկյուններում կան սաղավարտներով խորհրդային զինվորների թուջե խորաքանդակներ։ Անկյունների յուրաքանչյուր խորաքանդակը կշռում է 15 տոննա։
Թանգարանի մոտ կան հուշահամալիր շենքեր, որոնք իրենց մեջ են ներառում, այդ թվում և թանգարանի շենքը, կոթողը, պատերազմում զոհված մետաղագործների հիշատակի հավերժական կրակը, Երկրորդ համաշխարհային պատերազմի երկու թնդանոթների հուշարձաններ։ Թանգարանն այս կառույցների հետ միասին համարվում է Մետաղագործների ռազմական փառքի համալիրի մի մասը։
Թանգարանի մուտքը դուրս է գալիս հրապարակի ստորին թատերահարկ, որտեղ հիմնական թատերահարկում թանգարանային շենքի կողմերում կան երկու մեծ աստիճանահարթակներ։ Հրապարակի ներքին և վերին հարթակների ծառուղին տանում է դեպի Նիժնի Տագիլի մետաղագործական կոմբինատի մշակույթի տուն։


== Պատմություն ==
Ֆաշիստական Գերմանիայի դեմ Հայրենական պատերազմի հաղթանակի պատվին թանգարան ստեղծելու գաղափարն առաջ է եկել Մեծ հաղթանակի 20-ամյակի տոնակատարությանը (1965 թ.) Երկրորդ համաշխարհային պատերազմի վետերանների հանդիպման ժամանակ։ Գաղափարին իրենց աջակցությունն են բերել կուսակցության, արհմիության, կոմերիտմիության անդամները։
Թանգարանը կառուցվել է Նիժնի Տագիլի մետաղագործական կոմբինատի աշխատակիցների կողմից։ Հատկանշական է, որ շինարարության համար օգտագործված բոլոր շինանյութերը (մարմարից մինչև չուգուն) արտադրվել են Նիժնի Տագիլում։
1971 թվականին թանգարանի կառուցումն ավարտվել է և այն բացվել է։


== Ցուցադրություն ==
Թանգարանում ներկայացված են զենքեր, համազգեստ, զինվորների և թիկունքի աշխատողների կենցաղային իրեր, պատերազմի տարիներին Նիժնի Տագիլյի գործարանների արտադրանքների նմուշներ։ Պատերի վրա պատերազմի հերոսների բազմաթիվ լուսանկարներ են, բազմաթիվ արխիվային տվյալներ (հիմնականում այդ տարիների փաստաթղթեր և նամակներ)։
Թանգարանի ցուցադրությունը բաժանված է երեք մասի։
Թանգարան այցելում են ամբողջական դասարաններով և այնտեղ բաց դասեր անցկացնում։


== Ծանոթագրություններ ==


== Արտաքին հղումներ ==
Музей боевой славы металлургов
Լեռնային վշասարեկ

Լեռնային վշասարեկ (լատ.՝ Carduelis flavirostris), սերինոսների ընտանիքի թռչուն։ Նստակյաց է, տարածված։


== Արտաքին կառուցվածք ==
Մարմնի երկարությունը 14 սմ է, թևերի բացվածքը՝ 22-24 սմ, կենդանի զանգվածը՝ 15-20 գ։ Փետրածածկը մուգ խայտերով է, թևի ու պոչի հիմքի փետուրները՝ սպիտակ երիզով։ Կտուցը կարճ է, կոնաձև, դեղնավուն։ Թռչելիս նկատելի է թևատակի վառ սպիտակ հատվածը։ Բնադրման շրջանում թևերն ու պոչը սևավուն են, մեջքին և կրծքի կողքերին կան մուգ խայտեր։ Արուի գոտկատեղն ավելի լայն վառ վարդագույն շերտով է, հետբնադրման շրջանում՝ ավելի դարչնագույն ու խիտ խայտերով։ Երիտասարդն ավելի մուգ է, քան հետբնադրման շրջանի անհատը, խայտավոր է, գոտկատեղը՝ դարչնագույն։


== Կենսակերպ ==
Փոքր երամներով կերակրվում է քարքարոտ լեռնալանջերին։ Բնադրման շրջանում արուները մեծ «երգչախմբեր» են կազմում մայրամուտին։ Լոգանք ընդունելու համար հաճախ այցելում է ջրատարածքներ։ Ամռանը բնակվում է լեռնատափաստաններում, ձմռանը՝ պտղատու այգիներում և ցանքադաշտերում։


== Սննդառություն ==
Սնվում է սերմերով, մանր անողնաշարավորներով։


== Բնադրում ==
Վաղ գարնանային զույգերը ձևավորվում են և խմբակային երգերը (մի քանի տասնյակ անհատների մասնակցությամբ) լսվում են մարտի սկզբից, որին հաջորդում են էգի և արուի հարսանեկան խաղերը։ Բույնը փոքր է, գավաթաձև՝ խոտաբույսերից, փետուրներից, բրդից։ Բնադրում է քարերի տակ կամ ցածր ծառերի ճյուղավորումներում։


== Ձվադրում ==
Դնում է 18 մմ տրամագծով, կապտավուն-կանաչ՝ սև դարչնագույն պտերով 4-5 ձու. լրիվ քանակով բներում հայտնվում են հունիսի 1-ին տասնօրյակում, որին զուգընթաց գրանցվում են նաև բնից հեռանալու ընդունակ ձագեր։ Թխսակալում է էգը՝ 13-14 օր։ Ձագերը բնից դուրս են գալիս 14-17-րդ օրը, 2 շաբաթ անց տիրապետում կայուն թռիչքին և կազմում ընտանեկան խմբեր ու երամներ (100-300 թռչուն)։ Աչքի է ընկնում թվաքանակի կայունությամբ և վարքի դրսևորման հետաքրքիր հատկանիշներով։
Մեծ թվաքանակի շնորհիվ կարևոր նշանակություն ունի մոլախոտերի սերմերի ոչնչացման գործում։ Հարմարվել է անազատ պայմաններին։
Ստոքս (չափման միավոր)

Ստոքս (Ջորջ Գաբրիել Ստոքսի անունով), կինեմատիկական մածուցիկության միավորը ՍԳՎ (CGS) համակարգում։ Կրճատ նշանակվում է Ստ (միջազգային նշանակումը՝ St)։ Ստոքսն այն կինեմատիկական մածուցիկությունն է, որի դեպքում 1 գ/սմ3 խտությամբ միջավայրի դինամիկական մածուցիկությունը հավասար է 1 պուազի։
1 ստ = 1 սմ2/վրկ= 10−4 մ2/վրկ։ Ավելի հաճախ կիրառվել է Ստոքսից 100 անգամ փոքր միավորը՝ սանտիստոքսը (սՍտ, cSt)։
1980-ի հունվարի 1-ից Ստոքս գործածությունից հանվել է։
Պուլսանո

Պուլսանո  (իտալերեն՝  Pulsano), կոմունա Իտալիայում, Ապուլիա մարզում՝ Տարանտո գավառում։
Բնակչությունը կազմում է 10 549 մարդ (2008 թվական), բնակչության խտությունը կազմում է 560 մարդ/կմ²։ Զբաղեցնում է 18 կմ² տարածք։ Փոստային ինդեքսն է՝ 74026։ Հեռախոսային կոդը՝ 099։
Կոմունայի հովանավորներն են Սուրբ Տրիֆոնը և Սուրբ Կույս Մարիամը։ Տոնը նշվում է փետրվարի 11-ին, սեպտեմբերի 7-ին և 8-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 099 5312111
Պաշտոնական կայք՝ http://www.comune.pulsano.ta.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սուրբ Նիկողայոս եկեղեցի (Կույբիշևո)

Սուրբ Նիկողայոս եկեղեցի (ռուս.՝ Церковь Николая Чудотворца), ուղղափառ եկեղեցի Ռուսաստանի Ռոստովի մարզի Կույբիշևի շրջանի Կույբիշևո գյուղում։ Ենթարկվում է Ռուս Ուղղափառ եկեղեցու Ռոստովի և Նովոչերկասկի թեմին։
Հասցեն՝ 344048, Ռոստովի մարզ, գյուղ Կույբիշևո, Ռոստովի փող., 24ա։


== Պատմություն ==
1785 թվականի փետրվարին Գոլոդաևկա գյուղում (այժմ՝ Կույբիշևո) հիմնադրվեց հանուն Սուրբ Նիկողայոս Հրաշագործի փայտե առաջին եկեղեցին։ Այն կառուցվել է գեներալ-մայոր Դ. Մ. Մարտինովի միջոցներով։  Երկու տարի անց եկեղեցին կառուցվեց և օծվեց։ Ժամանակի ընթացքում փայտե եկեղեցին խարխլվեց։ Գյուղում նոր եկեղեցի կառուցելու անհրաժեշտություն առաջացավ։ Փայտե եկեղեցին 1838 թվականին տեղական ղեկավարության հանձնարարությամբ քանդվեց։
Հավատացյալների և կալվածատերերի խնդրանքով գյուղում 1836 թվականի հոկտեմբերին կառուցվեց աղոթքի տուն, որն օծվեց 1836 թվականի դեկտեմբերին։
1843 թվականին Նովոչերկասկի և Գեորգիևսկի արքեպիսկոպոսի օրհնությամբ գյուղում սկսվեց նոր քարե տաճարի շինարարությունը։  Տաճարը կառուցվում էր կալվածատերեր Մարտինովների միջոցներով։ Անբերքատվության և կալվածատերերի միջև գժտությւնների պատճառով սկսված շինարարությունը ձգձգվեց մինչև 1860 թվականը։ Ի վերջո, տաճարը կառուցվեց, թեև պլանից շեղումով։ Կառուցված քարե մեծ տաճարը գոյատևեց մինչև 1938 թվականը, երբ ամբողջությամբ քանդվեց։
Մինչև 1991 թվականը գյուղում չի եղել եկեղեցի։ 1991 թվականին այստեղ կառուցվեց նոր աղոթքի տուն։ Գյուղում վերսկսվեց ծխական կյանքը։ Եվ կրկին որոշվեց կառուցել մեծ քարե եկեղեցի։ Եկեղեցու շինարարությունը հավատացյալների միջոցներով սկսվեց 2003 թվականին, երբ դրվեց նոր տաճարի հիմքը։
Անշտապ շինարարությունը շարունակվեց 2007 թվականին պատերի կառուցմամբ, 2009 թվականին՝ պատերի աղյուսե շարվածքի ավարտով, տանիքի և զանգակատան շինարարությամբ։ Տաճարի համար ձեռք բերվեցին 420 կգ կշռով զանգ ու փոքր զանգակատուն։ 2012 թվականին տաճարի վրա տեղադրվեցին յոթ ոսկեզօծված գմբեթներ։ Սուրբ արքեպիսկոպոս Նիկողայոս Հրաշագործի պատվին կառուցված տաճարի մեծ օծումը կայացավ 2014 թվականի դեկտեմբերին։ Օծման արարողությունն անցկացրեց Ռոստովի և Նովոչերկասկի մետրոպոլիտ Մերկուրին։
Ներկայումս սա գործող տաճար է։ Տաճարին կից գործում է կիրակնօրյա դպրոց։


== Հոգևորականներ ==
Տաճարի քահանան է հայր Անդրեյ Բեսպալովը։


== Ծանոթագրություններ ==


== Հղումներ ==
Никольский храм с. Куйбышево Куйбышевского района
Куйбышево. Свято-Никольский приход
Օսկարի 86-րդ մրցանակաբաշխություն

Ամերիկյան կինոակադեմիայի «Օսկարի» 86-րդ մրցանակաբաշխությունը տեղի ունեցավ 2014 թ․ մարտի 2-ին Լոս Անջելեսի «Դոլբի» թատրոնում։ Նոմինանտների անունները՝ 24 անվանակարգերում հայտնի դարձան 2014-ի հունվարի 16-ին Քրիս Հեմսվորթի և Շերլին Բուն Այզեքսի կողմից։
Մրցանակաբաշխությունը վարելու համար պայքարում էր Ջասթին Թիմբերլեյքը, սակայն այդ դերը տրվեց հայտնի հաղորդավարուհի և դերասանուհի Էլեն Դիջեներեսին։
86-րդ Օսկարը հայտնի դարձավ, որպես «ամենականխատեսելի մրցանակաբաշխություն» վերջին 5 տարիների ընթացքում։ Գլխավոր մրցանակները հանձնվեցին այն ֆիլմերին ու կինոգործիչներին, որոնց կանխատեսել էին փորձագետները։


== Իրադարձություններ ==
Հեռարձակում
Հայաստանում մրցանակաբաշխությունը հեռարձակեց Հայաստանի հանրային հեռուստաընկերությունը, հաղորդավարներն էին շոումեն Ավետ Բարսեղյանը և հաղորդավարուհի Աննա Ավանեսյանը։
Մրցանակաբաշխության նխօրեին, ռուսական «Առաջին ալիք»-ը, պատմության մեջ առաջին անգամ հրաժարվեց ուղիղ հեռարձակմամբ ցուցադրել մրցանակաբաշխությունը։ Պատճառը նորությունների ահռելի քանակությունն էր, որոնք կապված էին Ղրիմում և Ուկրաինայում տեղի ունեցող իրադարձությունների հետ։ Այդ իսկ պատճառով, «Առաջին ալիք»-ը որոշում կայացրեց ցուցադրել մրցանակաբաշխության կրճատված տարբերակը հաջորդ օրվա երեկոյան։ Խոսվում էր այն մասին, որ «Առաջին ալիք»-ը նման որոշում կայացրեց այն մտավախությամբ, որ հնարավոր էր մրցանակաբաշխության ժամանակ բեմից խոսվեր Ուկրաինայում տիրող իրադարձությունների մասին։ Հենց այդպես էլ արեց «Լավագույն երկրորդ պլանի դերասան» անվանակարգում Օսկար ստացած Ջարեդ Լետոն։ Նրա խոսքը ուղղված էր «Այն մարդկանց, ովքեր դիտում են մեզ այսօր այն երկրներում, ինչպիսիք են Ուկրաինան և Վենեսուելան»։ «Մինչ դուք պայքարում եք, որ ձեր երազանքը իրականություն դառնա, և ապրում եք այնպիսի կյանք, որը հնարավոր չէ ապրել, մենք մտածում ենք ձեր մասին»։ Մրցանակաբաշխության կրճատված տարբերակում, որը ցուցադրվեց ռուսական «Առաջին ալիք»-ով, դերասանի այս խոսքերը մոնտաժվել էին։
Մրցանակաբաշխությունը ԱՄՆ-ում ուղիղ հեռարձակմամբ դիտել է 43 մլն․ մարդ, այս ցուցանիշը ռեկորդային է վերջին տասնամյակի ընթացքում։ Համեմատելով նախորդ տարվա հետ «Օսկարի» հանդիսատեսների թիվն ավելացել է 6%-ով։ Այս ցուցանիշի աճը ֆիքսվել է բոլոր տարիքային խմբերում։


== Հաղթողների և առաջադրվողների ցուցակը ==
Մրցանակների քանակը / ընդհանուր նոմինացիաների քանակը

7/10 «Գրավիտացիա»
3/9 «12 Տարվա Ստրկություն»
3/6 «Գնորդների դալասյան ակումբը»
2/2 «Մեծն Գեթսբին» / «Սառցե Սիրտը»
1/5 «Նա»
1/3 «Ժասմին»
0/10 «Խաբեություն ամերիկյան ձևով»
0/6 «Նեբրասկա» / «Կապիտան Ֆիլիպս»
0/5 «Ուոլ Սթրիթի գայլը»
0/4 «Ֆիլոմենա»
0/3 «Հոբիտ: Սմոգի պարապուտը»
0/2 «Օգոստոս։ Օսեյջի Շրջան», «Լյուին Դէյվիսի Ներսում», «Միակ Փրկվածը», «Միայնակ Ռենջերը», «Զզվելի Ես 2», «Մեծն Վարպետը»
Գիագինսկայա

Գիագինսկայա (ռուս.՝ Гиагинская, ադըղե.՝ Джэджэ), ստանիցա Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 13 979 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոսե Հոլեբաս

Իոսիֆ «Խոսե» Լլոյդ Հոլեբաս (հունարեն՝ Χοσέ Λόυντ Χολέμπας, հունիսի 27, 1984(1984-06-27), Աշաֆենբուրգ, Ստորին Ֆրանկոնիա, Բավարիա, Գերմանիայի Ֆեդերատիվ Հանրապետություն), հույն ֆուտբոլիստ, Ռոմա ֆուտբոլային ակումբի և Հունաստանի հավաքականի կիսապաշտպան։


== Ակումբային կարիերա ==
Հոլեբասի հայրը հույն է, մայրը՝ գերմանա-ուրուգվացի, ծնվել է Աշաֆֆենբուրգ քաղաքում։ Հոլեբասը երիտասարդ տարիքում հանդես է եկել տարբեր գերմանական սիրողական ակումբներում։ 2002 թվականին ընդունվել է Մյունխեն 1860 ակումբի ակադեմիա, հանդես եկել առաջին և երկրորդ թիմերում, որտեղ խաղացել է ոչ միայն պաշտպանի դիրքում այլ նաև հարձակվողի։ Հիմնական կազմում անցակցրել է 31 խաղ դարձել 4 գոլի հեղինակ։ 
2010 թվականին Մյունխեն 1860-ի գլխավոր մարզիչ Էվալդ Լինենը Հոլեբասի հետ միասին տեղափոխվեց հունական Օլիմպիակոս։ Հույները Խոսեի համար վճարեցին կես միլիոն եվրո գումարած 200 հազար կանխավճար, որի արդյունքում ֆուտբոլիստը ակումբի հետ կնքեց 3 տարվա պայմանագիր։ Օլիմպիակոսի կազմում Հոլեբասը իր առաջին հանդիպումը անցկացրեց ալբանական Բեսա ակումբի հետ (5։0)։ Հունաստանի սուպերլիգայում իր առաջին գնդակը խփեց ԱԷԿ-ի դեմ խաղում։


== Միջազգային կարիերա ==
2010 թվականին Հոլեբասը ստացավ Հունաստանի քաղաքացիություն և դարձավ հավաքականի թեկնածու։ Գլխավոր մարզիչ Ֆերնանդու Սանտուշը հրավիրեց Խոսեին Ռուսաստանի և Ռումինիայի հավաքականների դեմ հանդիպումներին մասնակցելու։ Անդրանիկ հանդիպումը հավաքականում տեղի ունեցավ 2011 թվականի նոյեմբերի 11-ին Ռուսաստանի դեմ խաղում։ 2014 թվականի օգոստոսի 30-ին Հոլեբասը պաշտոնապես դարձավ իտալական Ռոմայի ֆուտբոլիստ։ Իտալական ակումբը հույն ֆուտբոլիստի համար վճարեց 1 միլիոն եվրո գումարած կես միլիոն եվրո բոնուսների տեսքով և կնքեց 3 տարվա պայմանագիր։


== Նվաճումներ ==
Հունաստանի չեմպիոն՝ 2011, 2012, 2013, 2014
Հունաստանի գավաթակիր՝ 2012, 2013


== Արտաքին հղումներ ==
Պրոֆիլը Մյունխեն 1860-ի կայքում Archived 2010-12-02 at the Wayback Machine. (գերմ.)
Պրոֆիլը Fussballdaten.de կայքում (գերմ.)


== Ծանոթագրություններ ==
(8026) Ջոնմաքկայ

(8026) Ջոնմաքկայ (անգլ.՝ Johnmckay), աստերոիդ աստերոիդների գոտի ներքին մասում։ Հայտնաբերվել է 1991 թվականի մայիսի 8-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,925248 ա. մ., առավելագույնը մոտենում է 1,7809 ա. մ. հեռավորության վրա և հեռանում 2,0696 ա. մ.։ Արեգակի շուրջ մեկ ամբողջական պտույտ է կատարում 975,73 երկրային օրվա ընթացքում, իր ուղեծրով շարժվելով միջինում 0,368956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8026) Ջոնմաքկայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էլեոնորա դը Վերմանդուա

Էլեոնորա դը Վերմանդուա(ֆր. Éléonore de Vermandois, 1148/1149, մահ 19/21 հունիսի 1213, հոկտեմբերի 14, 1152(1152-10-14) կամ ոչ վաղ քան 1148 և ոչ ուշ քան 1149 - հունիսի 19, 1213(1213-06-19)), վերջին ինքնիշխան ֆրանսիական Վերմանդուա և Վալուա կոմսուհին։


== Կենսագրություն ==
Էլեոնորայի հայրը՝ Ֆրանսիայի սենեշալ Ռաուլ I դը Վերմանդուան, եղել է Կեպետինգների կողային ճյուղի ներկայացուցիչ, Հենրիխ I-ի և Աննա Յարոսլավնայի թոռնիկը։ Նրա մայրը Պետրանիլլան (Ալիքսն) էր՝ Ալիենորա Ակվիտանացի թագուհու քույրը։
Կոմսուհի Էլեոնորան ամուսնացած է եղել առնվազն չորս անգամ։

1160 թվականին պսակադրվել է վան Օստրևանտի կոմս Գոդվի Գեննեգաուսացու հետ (մահացել է 1163 թվականին)
մինչ 1167 թվականը ամուսնացել է Նավարայի կոմս Գիլյոմ IV-ի հետ (մահացել է 1168 թվականին)
1170 թվականին ամուսնացել է Բուլոնի կոմս Մատյե Էլզասցու հետ (մահացել է 1173 թվականին)
1177 թվականին ամուսնացել է Բոմոնի կոմս Մատյե III-ի հետ (մահացել է 1208 թվականին), ամուսնալուծվել են 1192 թվականին5-րդ անգամ  երկարատև ամուսնացած է եղել Շատիյոնի սենիոր, Էտյեն II  դե Սենսերրի հետ (մահացել է 1252 թվականին)։ Չնայած իր անհամար ամուսնություններին՝ Էլեոնորա դը Վերմանդուան երեխաներ չուներ։ Նրա ավագ քույրը՝ Ելիզավետան, ամուսնացած էր Ֆլանդրիայի կոմս Ֆիլիպ Էլզասացու հետ։  Նրա մահվանից հետո  Էլեոնորան ցանկացավ ստանալ քրոջից մնացած իր բաժին  ժառանգությունը, սակայն, կոմս Ֆիլիպը նրան մերժեց։ Այդ ժամանակ  Էլեոնորային պաշտպանեց  երիտասարդ թագավոր Ֆիլիպ II Օգոստոսը, որը հույս ուներ անզավակ կոմսուհու մահվանից հետո ժառանգել նրա ամբողջ ունեցվածքը։ Բազմամյա դաժան պայքարից հետո հաղթանակը բաժին հասավ Ֆրանսիայի թագավոր Ֆիլիպին, Բովի խաղաղության պայմանագրի համաձայն (կնքված 1185 -ի հուլիսին) Ֆլանդրիան կորցրեց վիճարկելի տարածքների մի մասը։
Էլեոնորան  իր տիրապետության տակ ստացավ ներքին Վալուան և Վերմանդուան, իհարկե, առանց  Սեն-Կանտեն, Պերրոն և Գամ տարածքների, որոնք պատկանեցին Ֆլանդրիայի կոմսին։
Կոմս Ֆիլիպ I-ի մահվանից հետո (1 հուլիսի 1191 թվական), Բովեսյան պայմանագրի համաձայն, Ֆրանսիայի թագավորը իր ենթակայության տակ է վերցնում Արտուան։
Հենց այդ ժամանակ էլ նա Էլյոնորային է փոխանցում Սեն-Կոնտեն և Պերրոնը, ժառանգության մնացած մասով մերժում է։ Համաձայն հետագա կարգավորումների և տարածքների փոխանակումների, Էլեոնորան թագավորության  ենթակայությանը  փոխանցեց Պերրոնը և Ամյենուան, փոխարենը ստանալով Օրինյան, Լասսինյան և այլն։ Լինելով խոր հավատքով և բարեպաշտ տիրուհի, Էլեոնորան Կրեպում հիմնում է Պարկ-ո-դամ աբբայությունը։ Նա բանաստեղծական արվեստի մեծ սիրահար էր։
1213 թվականին, 60 տարեկան հասակում, չթողնելով ժառանգորդներ, Էլեոնորան մահացավ և հողարկավորվեց Պիկարդիի Լանպոնյան աբբայությունում։ Այդ նույն տարվա մեջ, Ֆիլիպ II Օգոստոս թագավորը վերջնականապես իր ենթակայության տակ վերցրեց Վերմանդուա և Վալուա կոմսությունները։


== Գրականություն ==
M. Prevost: Beaumont 14). В: Dictionnaire de Biographie française. Band 5 (1951), Sp. 1140.
E. Lalou: Eleonore 7) . В: Lexikon des Mittelalters. Band 3 (1986), Sp. 1808f.


== Ծանոթագրություններ ==
Հայազգ էլեկտրոնային հանրագիտարան

Հայազգ, էլեկտրոնային հանրագիտարան, հեղինակ Սերգեյ Սայադով, գործում է երկու լեզուներով հայերեն և ռուսերեն։ Հայազգի նպատակն է ստեղծել Հայերի վերաբերվող մեծ հանրագիտարն։


== Պաշտոնական աջակցություն ==
Հայաստանի Հանրապետության Սփյուռքի նախարարություն
ԵՊՀ հայագիտական հետազոտություների ինստիտուտ


== Տես նաև ==
Հանրագիտարան
Սերգեյ Սայադով


== Արտաքին հղումներ ==
Հայազգ հանրագիտարան հայերեն
Տվերդոխլեբի (գյուղ, Պոլտավայի շրջան)

Անվան այլ կիրառումների համար տե՛ս՝ ՏվերդոխլեբիՏվերդոխլեբի (ուկրաիներեն՝ Твердохліби), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Տվերդոխլեբի գյուղում բնակվում էր 32 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քարտեր շրջան (Թենեսի)

Անվան այլ կիրառումների համար տե՛ս՝ Քարտեր շրջան (այլ կիրառումներ)Քարտեր շրջան (անգլ.՝ Carter County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 883 կմ² է, բնակչությունը՝ 56.742 մարդ (2000 թ. տվյալներով)։ Շրջկենտրոնն է Էլիզաբեթտոն բնակավայրը։ Կազմավորվել է 1796 թ.։
Առնե (եպիսկոպոսական թեմ)

Առնե, եպիսկոպոսական թեմ, հիշատակվում է 1653 թվականին գրված նեստորական եպիսկոպոսությունների ցուցակում։ Մարկվարտը Առնեն նույնացնում է Պարսկահայքի Առնե գավառի հետ։


== Ծանոթագրություններ ==
Մանուել Ճարտարապետ

Մանուել (ծննդ. և մահվ. թթ անհայտ), 10-րդ դարի հայ, ճարտարապետ, քանդակագործ և նկարիչ։


== Գործունեություն ==
Ստեղծագործել է Վասպուրականում 10-րդ դարի առաջին կեսին։ Եղել է Արծրունյաց իշխանական տան գլխավոր ճարտարապետը։ Կառուցել է Ոստան ավանը և նրա պաշտպանական համալիրը, Աղթամարի բերդ քաղաքը, պալատը, հարակից շենքերը և նշանավոր պալատական տաճարը։ Աղթամարի տաճարը, արվեստների սինթեզի առավել կատարյալ օրինակն է միջնադարյան Հայաստանում և հնագույնը՝ քրիստոնեական արվեստում ընդհանրապես։


== Պատկերասրահ ==

		


== Ժամանակակիցները Մանուելի մասին ==
Մանուելի մասին տեղեկություններ է հաղորդում Թովմա Արծրունու պատմությունը շարունակող Անանունը։
Աղթամարի պալատի շինարարության առնչությամբ նա Մանուելին անվանել է «իմաստուն ճարտարապետ և հանճարեղ մարդ», իսկ տաճարի կառուցման մասին նույն պատմիչը գրում է՝ 


== Հղումներ ==

Chalabian Antranig (1999)։ Armenia After the Coming of Islam։ Southfield։ էջ 126-28
Ապպիանոս

Ապպիանոս Ալեքսանդրացի (հին հունարեն՝ Αππιανός εξ Αλεξανδρείας, մոտ 95, Ալեքսանդրիա, Եգիպտոս (Հռոմեական պրովինցիա), Հռոմեական կայսրություն - մոտ 165, Հռոմ, Հռոմեական կայսրություն), հին հռոմեացի պատմիչ ազգությամբ հույն, գրել է հունարեն։ Զբաղեցրել է բարձր պետական պաշտոններ Եգիպտոսում, որից հետո ստացել է հռոմեական քաղաքացիություն և ընդունվել հեծյալների դաս։ Գրել է 24 գրքից բաղկացած «Հռոմեական պատմություն» (Ῥωμαϊκά) երկասիրությունը, որտեղ ներկայացնում է Հռոմի պատմությունը քաղաքի հիմնադրումից մինչև իր ժամանակները՝ ըստ նրա կողմից վարած պատերազմների։ Երկը մեզ է հասել կիսատ վիճակում, պահպանվել են VI—VIII և XII—XVII գրքերն ամբողջությամբ, մնացած գրքերը՝ հատվածաբար։
Ապպիանոսի աշխատությունը Տիգրան Մեծի պատմության ուսումնասիրության կարևորագույն աղբյուրներից մեկն է։


== Ծանոթագրություններ ==
Օսման Բայդեմիր

Օսման Բայդեմիր (թուրքերեն՝ Osman Baydemir, հունվարի 1, 1971(1971-01-01), Դիարբեքիր, Թուրքիա), քրդական ծագմամբ թուրք քաղաքական գործիչ, փաստաբան և իրավապաշտպան: 2004- 2014 թվականներին եղել է Դիարբեքիրի քաղաքապետ: Մինչև 2014 թվականը եղել է «Խաղաղություն և ժողովրդավարություն» կուսակցության անդամ: Ներկայումս անդամակցում է Ժողովուրդների դեմոկրատական կուսակցությանը:


== Կենսագրություն ==
Օսման Բայդեմիրը ծնվել է 1971 թվականին Դիարբեքիրում: Ավարտել է Դիջլեի համալսարանի իրավագիտության ֆակուլտետը: 1995 թվականին ընտրվել է Թուրքիայի մարդու իրավունքների ասոցիացիայի Դիարբեքիրի ներկայացուցչության նախագահ: 1995- 2002 թվականներին եղել է Մարդու իրավունքների ասոցիացիայի կառավարման խորհրդի անդամ և փոխնախագահ: 1999 թվականի փետրվարին Բայդեմիրն առաջիններից մեկն էր, ով դատարանում պաշտպանեց Աբդուլլահ Օջալանին: 2002 թվականին DEHAP կուսակցության ցուցակով մասնակցել է 2002 թվականի խորհրդարանական ընտրություններին, սակայն կուսկացությունը չի կարողացել հավաքել խորհրդարան մտնելու համար անհրաժեշտ 10 %-ը: 2003 թվականին վեց ամիս ապրել է Միացյալ Նահանգներում՝ բարելավելով անգլերենի իմացությունը: 2004 թվականին ընտրվել է Դիարբեքիրի քաղաքապետի պաշտոնում:


=== Հետապնդում ===
Իր իրավապաշտպան և քաղաքական գործունեության համար, Օսման Բայդեմիրը բազմիցս ենթարկվել է հետապնդումների և ստացել սպառնալիքներ: Համաձայն Amnesty International-ի 2004 թվականի փետրվարի 12-ի փոխանցման, Բայդեմիրին, ավելի քան 200 անգամ, դատարան են կանչել՝ իր իրավապաշտպան գործունեության համար: 2006 թվականի հուլիսի 11-ին Radikal թերթը հրապարակել է հոդված, որի համաձայն նախորդ երկու տարիներին Օսման Բայդեմիրի նկատմամբ հարուցվել է 129 քրեական գործ:
Մի անգամ Բայդեմիրի նկատմամբ հարուցվել է գործ՝ ամանորյա բացիկ ուղարկելու համար, որի տեքստը գրված է եղել քրդերենով: Նա մեղադրվել է օրենքի խախտման մեջ, համաձայն որի արգելվում էր օգտագործել այնպիսի տառեր, որոնք չկային թուրքերենի այբուբենի մեջ: Բացիկի տեքստում օգտագործվել էր «W» տառը:


=== Անձնական կյանք ===
2005 թվականի մայիսին Բայդեմիրը ամուսնացել է Ռեյհան Յալչընդաղի հետ: 2006 թվականի ապրիլի 23-ին նրանք ունեցել են որդի, որին անվանել են Միրզանյար:


== Ծանոթագրություններ ==


== Արտաքին հղումներ ==
Ի՞նչ են ուզում քրդերը (Դեկտեմբեր, 2004) ստորագրված նաև Օսման Բայդեմիրի կողմից:
Until It Sleeps

Until It Sleeps,'ամերիկյան «Metallica» խումբի, վեցերորդ ստուդիական ալբոմի Load- ը։


== Երգացանկ ==


== Երաժշտական Տեսահոլովոկ ==
Երգի տեսահոլովակը նկարահանվել է Լոս Անջելեսի շրջակայքում, 1996 թվականի Մայիսին `ռեժիսոր Սամուել Բայերի ղեկավարությամբ։ Երգի պերմերան տեղի է ունեցել 1996 թվականի մայիսի 23-ին։Տեսահոլովակի ներշնչումը եղել է Hieronymus Bosch- ի տպագատուը, «Երկրի հրաշքների այգին»։
1996 թվականին տեսահոլովակը հաղթել է MTV- ի լավագույն կոշտ ռոք տեսահոլովակի մրցույթում։


== Հիթ-շքերթներ ==


=== Հավաստագրեր ===

|}


== Ծանոթագրություններ ==


== Արտաքին Հղումներ ==
Until It Sleeps  на Metallica.com
Until It Sleeps (Official Music Video) на YouTube
Վերխովսկի շրջան (Օրյոլի մարզ)

Վերխովսկի շրջան (ռուս.՝ Верховский район), մունիցիպալ շրջան Ռուսաստանի Օրյոլի մարզում։
Ստեղծվել է 1928 թվականին։ Վարչական կենտրոնը՝ Վերխովյե։


== Աշխարհագրություն ==
Շրջանի տարածքի մակերեսը կազմում է 72400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20022 մարդ։ Բնակչության խտությունը կազմում էր 0,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)